**დანიელ ლიპშიცი** ( სლოვაკ. Daniel Lipšic; დ. 8 ივლისი, 1973, ბრატისლავა) — სლოვაკი იურისტი, პოლიტიკოსი და პარლამენტის წევრი, ქრისტიან-დემოკრატიული მოძრაობის თავმჯდომარის მოადგილე, სლოვაკეთის ვიცე-პრემიერი და იუსტიციის მინისტრი (2002-2006), ივეტა რადიჩოვას მთავრობაში იკავებდა იუსტიციის მინისტრის პოსტს 2010 — 2012 წლებში.

ბიოგრაფია
---------

დანიელ ლიპშიცი 1991-1996 წლებში სწავლობდა ბრატისლავის კომენსკის სახელობის უნივერსიტეტში სამართლის ფაკულტეტზე. უნივერსიტეტის დამთავრების შემდეგ დაიწყო მუშაობა პრესოვის რეგიონულ სამხედრო პროკურატურაში და იურიდიულ ფირმა Valko & Partners-ში. 1997 წელს დაასრულა ასპირანტურა ბრატისლავაში მოქმედი გაერთიანებული სამეფოს უნივერსიტეტის იურიდიულ ფაკულტეტზე, შემდეგ სწავლა გააგრძელა ამერიკის შეერთებულ შტატებში, კემბრიჯში (მასაჩუსეტსი), ჰარვარდის უნივერსიტეტის იურიდიულ ფაკულტეტზე (1998-2000 წლებში).

დანიელ ლიპშიკმა პოლიტიკური მოღვაწეობა 18 წლის ასაკში დაიწყო. ის შეუერთდა ახალგაზრდულ ორგანიზაციას „Občiansko-demokratická mládež". 1991-1995 წლებში იკავებდა ხსენებულის ორგანიზაციის ხელმძღვანელის პოსტს. 1998 წლის არჩევნებში დემოკრატიული ოპოზიციის გამარჯვების შემდეგ მუშაობდა იუსტიციის სამინისტროში დეპარტამენტის უფროსად (1998-2002 წწ.). 2000 წელს აირჩიეს ქრისტიან-დემოკრატიული მოძრაობის (CDM) ვიცე-პრეზიდენტად საშინაო პოლიტიკის საკითხებში (თანამდებობაზე ინყოფებოდა 2006 წლამდე). 2009 წელს ის გახდა ვიცე პრეზიდენტი შინაგან საქმეთა და იუსტიციის საკითხებში.

დანიელ ლიპშიკი 2002 წელს აირჩიეს სლოვაკეთის ეროვნული საბჭოს წევრად ქრისტიან-დემოკრატიული მოძრაობის სიით, შემდეგ კი დაინიშნა ვიცე-პრემიერად და იუსტიციის მინისტრად მიკულას ძურინდას მეორე მთავრობაში . 2006 წელს ხელახლა აირჩიეს პარლამენტში. ის გახდა ოპოზიციის ერთ-ერთი წამყვანი ექსპერტი სამართლის სფეროში. დანიელ ლიპშიკი ქრისტიან-დემოკრატიული მოძრაობის სახელით აპროტესტებდა 2007 წლის დეკემბერში მიღებულ ექსპროპრიაციის აქტს . იგი გამოდიოდა აბორტის წინააღმდეგ და მხარს უჭერდა სახელმწიფო პოლიტიკას ოჯახის მიმართ. 

2010 და 2012 წლებში პოლიტიკოსი მესამედ და მეოთხედ აირჩიეს ეროვნულ პარლამენტში. 2010 წლის 9 ივლისს გახდა შინაგან საქმეთა მინისტრი ივეტა რადიჩოვას მთავრობაში.  2012 წლის 4 აპრილს მან თანამდებობა დატოვა. იმავე წელს მან დატოვა ქრისტიან-დემოკრატიული მოძრაობა და ჩამოაყალიბა საკუთარი პარტია NOVA. 2016 წელს კვლავ აირჩიეს ეროვნულ საბჭოში  .

2016 წლის სექტემბერში, მანქანის მართვისას, დანიელ ლიპშიცი ხანშიშესულ მამაკაცს შეეჯახა, რომელიც გარდაიცვალა. იმავე თვეში პოლიტიკოსი თანამდებობიდან გადადგა.  მოგვიანებით მან პარტია NOVA-ს ხელმძღვანელის თანამდებობაც დატოვა.

პირადი ცხოვრება
---------------

დანიელ ლიპშიცი დაქორწინებულია ბეტა ორავცოვაზე. ოჯახი ცხოვრობს ბრატისლავაში.  მათ ჰყავთ ვაჟები ალექსანდრე და პეტრე.  პოლიტიკოსს ჰყავს ტყუპი ძმა, სახელად ერიკი, რომელიც შინაგანი ორგანოების დაავადებების სპეციალისტია და ამჟამად მუშაობს კარდიოლოგად გრონინგენში, ნიდერლანდებში.

ლიტერატურა
----------

* Lipšic, Daniel. Bicameral parliamentary system (სლოვაკ. Dvojkomorový parlamentný systém*Dvojkomorový parlamentný systém*). Bratislava : Inštitút pre verejné otázky, 2000. 43 s. ISBN 80-8893-516-4.
* Lipšic, Daniel. Slovakia needs a decent leadership (სლოვაკ. Slušné Slovensko potrebuje lídra*Slušné Slovensko potrebuje lídra*). Bratislava : NOVA, 2013. 174 s. ISBN 978-80-89402-62-5.

სქოლიო
------

1. ↑  Government disintegrating en. Petit Press (2006-02-07). ციტირების თარიღი: 2021-04-20.
2. ↑  Jest ustawa o wywłaszczeniach pl. ციტირების თარიღი: 2021-04-20.
3. ↑  Lipšic: Nestavajme životný štýl nad život + VIDEO sk (2007-12-07). ციტირების თარიღი: 2021-04-20.
4. ↑  Prezident SR - Správy tlačového oddelenia (2014-07-14).  დაარქივებულია ორიგინალიდან — 2014-07-14. ციტირების თარიღი: 2021-04-20.
5. ↑  Voľby 2016: Pozrite si zoznam zvolených poslancov. ციტირების თარიღი: 2021-04-20.
6. ↑  Lipšic gives up his mandate en. Petit Press (2016-09-22). ციტირების თარიღი: 2021-04-20.
7. ↑  Sefcikova, Veronika. „Lipšic bol pri pôrode syna: Je to tá najsilnejšia emócia!". *Cas.sk*. დაარქივებულია ორიგინალიდან — 2013-10-19. ციტირების თარიღი: 2022-05-04.
8. ↑  „Daniel Lipšic ukázal malého synčeka: Toto je môj Peťko!". *Cas.sk*. დაარქივებულია ორიგინალიდან — 2013-10-19. ციტირების თარიღი: 2022-05-04.
9. ↑  „Žijú v tieni súrodencov: Čím sa živia bratia našich politikov?". დაარქივებულია ორიგინალიდან — 2013-10-20. ციტირების თარიღი: 2022-05-04.